ballistikk
Store norske leksikon,Realfag,Fysikk,Mekanikk,Ballistikk
Ballistikk er læren om bevegelsen til et prosjektil under utskyting, under flukt og under gjennomtrenging i målet.
I indreballistikken er formålet å beregne kammertrykk, skyvkraft, akselerasjon, kaliber og andre dimensjoner. Metodene blir noe forskjellige for ildrør og raketter.Overgangsballistikken søker å undersøke hva som skjer i det prosjektilet forlater munningen på et våpen.Ytreballistikken omfatter beregningsmåter for prosjektilbanen, spesielt treffpunktet når utgangshastighet og retning er gitt. For lufttomt rom blir beregningene enkle (vakuum-ballistikk), og banen blir en parabel. Ved skyting i luft er det en hel mengde faktorer som påvirker flukten. Meteorologiske data, jordrotasjon, prosjektilrotasjon, prosjektilets form og elevasjon er viktige parametre for beregningen.Terminalballistikken gjelder virkningen i målet (gjennomslagsevne for selve prosjektilet eller dets fragmenter). Det skilles mellom terminaleffekt som resultat av kjemisk energi (krutt eller sprengstoff) og kinetisk energi (bevegelsesenergi). Les mer i Store norske leksikon artilleri